Andika mwendelezo wa fungu hili - Wakati huo eneo la jiji hilo lilikosa kujulikana, na Phalasarna linapatikana katika rekodi za Wavenisia tu kama jiji lililopotea. Eneo hilo liligunduliwa tena katika karne ya 19 na wavumbuzi Waingereza Robert Pashley na Kapteni T. A. B. Spratt. Spratt, wa Royal Navy, alibainisha mwaka wa 1859 kwamba bandari ya zamani ya mahali hapo palipotengwa sasa ilikuwa yards 100 kutoka baharini, na kwamba pwani ya bahari ya kale lazima iwe iliinuka angalau futi ishirini na nne. Uchimbuaji wa kisasa umethibitisha uamuzi huo, na pia umeonyesha kwamba bandari hiyo ilizama haraka baada ya shambulio la Waroma. Uchunguzi wa kaboni unaonyesha kwamba mabadiliko hayo ya ghafula ya kiwango cha maji ya bahari yalitokea zaidi ya karne 16 zilizopita. Yaelekea tetemeko kubwa la dunia lilitokea
na tsunami ya 21 Julai 365, ambayo ilisababisha uharibifu mkubwa katika pwani zote za mashariki mwa Mediterranean na ilirekodiwa na Ammianus Marcellinus na wengine. Bonde la kale la samaki lenye ngazi mbili zilizochongwa katika miamba ya pwani karibu na mwingilio wa bandari limegawanyika, labda wakati wa tetemeko hilo la dunia.